钦定古今图书集成/方舆汇编/边裔典/第124卷 > 《辽燕京至中京道里考》
## 钦定古今图书集成/方舆汇编/边裔典/第124卷 > 《辽燕京至中京道里考》

宋王曾《上契丹事》曰：“出燕京北门，至望京馆，五十里
至顺州，七十里至檀州，渐入山，五十里至金沟馆。将
至馆，川原平旷，谓之金沟淀。自此入山，诘曲登陟，无
复里堠，但以马行记日。约其里数，九十里至古北口，
两傍峻崖，仅容车轨。又度德胜岭，盘道数层，俗名思
乡岭，八十里至新馆，过雕窠岭、偏枪岭，四十里至如
来馆，过乌泺河，东有滦州。”又过黑斗岭、“度云岭、芹菜
岭，七十里至柳河馆”、“松亭岭”甚险峻，七十里打造部
落。“东南行五十里，至牛山馆，八十里至鹿儿峡馆，过
虾蟆岭，九十里至铁浆馆，过石子岭。”自此渐出山，七
十里至富谷馆，八十里至通天馆，二十里至中京大
定府。城垣卑小方圆，才四里许，门但重屋，无筑阇之
制。南门曰“朱夏门”，内通步廊，多坊门。又有市楼四，曰
天方、大衢、通阛、望阙。次至大同馆。其门正北曰“阳德
阊阖。”城西内西南隅冈上有寺，城南有园圃，宴射之
所自过。北口居人草庵板屋，耕种但无桑柘，所种皆
从垄上，虞吹沙所壅。山中长松郁然，深谷中时见畜
牧牛马橐驼，多青盐黄豕。